Updated as of 24 January 2023 SOALAN-SOALAN LAZIM E-ARRIVAL CARD MAKLUMAT UMUM 1. Apakah dia E-Arrival Card? E-Arrival Card adalah portal secara atas talian (online) bagi pendaftaran warganegara asing yang masuk tiba dan berlepas ke/dari Negara Brunei Darussalam secara elektronik bagi menggantikan pendaftaran ketibaan/berlepas menggunakan kertas fizikal sebelum ini yang mana lazimnya dikenali sebagai Borang 19. 2. Adakah E-Arrival Card ini dilaksanakan berdasarkan kepada keperluan undang-undang? E-Arrival Card dilaksanakan mengikut Peraturan 29(2)(b) Akta Imigresen, Penggal 17. INDIVIDU YANG PERLU MENDAFTAR, CAJ BAYARAN DAN DOKUMEN YANG DIPERLUKAN 3. Siapakah yang diperlukan untuk mendaftar E-Arrival Card? Semua warganegara asing yang tiba dan berlepas ke/dari Negara Brunei Darussalam melalui pos-pos kawalan imigresen laut, udara dan darat adalah dimestikan untuk mendaftar ke portal E-Arrival Card sebelum tiba dan masuk ke Negara Brunei Darussalam. 4. Adakah warganegara asing yang membuat perjalanan ke Negara Brunei Darussalam secara singgah (transit) diperlukan untuk mendaftar E-Arrival Card? Warganegara asing yang membuat perjalanan ke Negara Brunei Darussalam bagi tujuan singgah (transit) sahaja TANPA melalui Pos kawalan imigresen (LTAB) adalah TIDAK diperlukan untuk mendaftar E-Travel Card. 5. Apakah dokumen-dokumen yang perlu disediakan semasa membuat pendaftaran E- Arrival Card? Bagi memastikan kelancaran proses pendaftaran E-Arrival Card, dokumen-dokumen berikut perlu disediakan: a) Pasport/Dokumen perjalanan individu yang sah b) Maklumat tempat tinggal di Negara Brunei Darussalam c) Maklumat penerbangan atau kenderaan yang digunakan 6. Berapakah caj bayaran pendaftaran E-Arrival Card yang dikenakan? Tidak ada caj bayaran pendaftaran E-Arrival Card yang dikenakan. AKSES KEPADA PENDAFTARAN E-TRAVEL FORM 7. Bagaimanakah pendaftaran E-Arrival Card dapat dilakukan? Pendaftaran E-Arrival Card dapat dilakukan secara atas talian melalui laman sesawang Bagi kelancaran proses pendaftaran, orang ramai adalah disarankan untuk membuat pendaftaran semasa mempunyai akses kepada internet adalah ditahap yang baik dan stabil.
8. Saya terlupa membuat pendaftaran E-Arrival Card, adakah kemudahan pendaftaran boleh dibuat di pos kawalan? Ya, individu berkenaan boleh membuat pendaftaran E-Arrival Card di Pos Kawalan menggunakan telefon bimbit individu tetapi adalah disarankan untuk membuat pendaftaran sebelum tiba atau berlepas ke/dari Negara Brunei Darussalam. MAKUMAT LAIN BERKAITAN E-ARRIVAL CARD 9. Adakah orang lain boleh mendaftarkan E-Arrival Card? Jabatan Imigresen dan Pendaftaran ingin menjelaskan bahawa Jabatan ini tidak membuat sebarang lantikan atau pengesahan mana-mana individu atau syarikat bagi menjalankan perkhidmatan E-Arrival Card dengan caj bayaran. Walaubagaimanapun, jika pendaftaran E-Arrival Card dibuat oleh orang lain, sila pastikan maklumat individu adalah betul. 10. Saya membuat perjalanan ke Negara Brunei Darussalam bersama dengan ahli keluarga / kawan-kawan lainnya, adakah saya perlu mengisikan pendaftaran E-Travel Card bagi setiap individu? Setiap individu yang hendak masuk ke Negara Brunei Darussalam perlu mengisikan E-Travel Card. ISU-ISU TEKNIKAL PENDAFTARAN E-ARRIVAL CARD 11. Saya lupa kata laluan (password) bagi login E-Arrival Card, bagaimanakah saya boleh mendapatkan kata laluan (password) yang baharu? Individu boleh mendapatkan kata laluan (password) yang baharu dengan menekan 'Forgot Password', kemudian kod verifikasi akan diterima melalui emel dan individu boleh membuat kata laluan (password) baharu. 12. Saya tidak menerima nombor rujukan (Reference No) setelah selesai mendaftar E- Arrival Card, bagaimanakah saya boleh mendapatkan nombor rujukan berkenaan? Individu akan diberikan nombor rujukan (Reference No.) di dalam portal E-Arrival Card setelah selesai pendaftaran. Bagi kelancaran proses pendaftaran, orang ramai adalah disarankan untuk membuat pendaftaran semasa mempunyai akses kepada internet adalah ditahap yang baik dan stabil. Sebarang permasalahan/pertanyaan info@immigration.gov.bn atau hotline whatsApp +6737299550 lanjut bolehlah menghubungi JIPK melalui emel 13. Adakah saya boleh mengubah atau mengemaskinikan maklumat E-Arrival Card yang telah saya daftarkan sebelum ini? Ya, individu boleh mengubah dan mengemaskinikan maklumat E-Arrival Card yang telah didaftarkan sebelum ini. Bagi proses mengubah dan mengemaskinikan maklumat E-Arrival Card, sila rujuk garispanduan di sini:
14. Saya tidak akan meneruskan rancangan untuk masuk ke Negara Brunei Darussalam, adakah saya boleh membatalkan pendaftaran E-Arrival Card berkenaan? Ya, individu boleh membatalkan pendaftaran E-Arrival Card berkenaan jika tidak meneruskan kemasukan ke Negara Brunei Darussalam. Bagi proses pembatalan sila rujuk kepada garispanduan di sini: Sebagai tambahan, proses pembatalan pendaftaran E-Arrival Card ini bukanlah mandatori dan tidak ada sebarang kesalahan jika pendaftaran E-Arrival Card tidak dibatalkan.